[{"text_idx": "#000000", "text": "Euskal Kostaldeko Museoen hilabetea 2020"}, {"text_idx": "#000002", "text": "Gaur aurkeztu da Itsasmuseum-en 2020ko Euskal Kostaldeko Museoen Hilabetea. Martxoan zehar, sareko 23 zentruk 50 ekintzatik gora ospatuko dituzte eta museoei eta hileko ekintzei buruzko argazki-lehiaketaren bigarren edizioa ospatuko da. Sagardoetxea Museoak \u201cSantiagomendiko sagardo bidea esploratuz\u201d bisita gidatua eskainiko du martxoaren 1, 15 eta 29an."}, {"text_idx": "#000003", "text": "Zortzi urte pasa dira, Basquetourrek bultzatutako \u201cEuskal Kostaldeko turismoaren plan zuzendariaren\u201d baitan, Euskal Kostaldeko Museoen Sarea sortu zenetik. Gaur egun sarean 40 ekipamendu gaude, kudeaketa publikoa zein pribatua dutenak. Helburua eskaintza turistiko bati forma eman, balorean jarri eta kostaldeko eskaintza kulturala zabaltzea zen, bai bertakoentzat, baita Euskadira datozen bisitarientzat ere. Baita ere, museo, interpretazio zentro eta ondare-lekuen kudeatzaileen arteko elkarlanerako aukerak ahalbidetzea."}, {"text_idx": "#000005", "text": "Programaren aurkezpena Itsasmuseumean izan da.Batetik, pixkat berandu bada ere, Sareak iaz betetako 15 urteko ibilbideari aitortza egiteko, eta ospatzeko. Iaz, sasoi honetan, museoa bere estrategia eta irudia berritzen ari zen eta ezin izan zen aurkezpena bertan egin."}, {"text_idx": "#000006", "text": "Bestetik, Itsasmuseum-ek une hauetan Elkanori buruzko erakusketa bat duelako eta, izan ere, lehen mundu biraren urteurrenari Elkano500 fundazioak zabaldu duen lema, \u201cEsploratzeko grina\u201d, bere egin du Kostaldeko museoen sareak eta programan nabarituko da."}, {"text_idx": "#000007", "text": "Aurten 27 ekipamenduk hartuko dute parte \u201cHilabetean\u201d eta 50dik gora izango dira antolatutako jarduerak, publiko ezberdin eta zabalari zuzenduak: familientzako tailerrak, haurrentzako jolasak, bisita gidatu bereziak, doako sarrerak, dastaketak, itsasontzian ibilbideak, zuzeneko ikuskizunak, etab. Egitaraua ikusi."}, {"text_idx": "#000008", "text": "Proposamen hauetako batzuk egun ezberdinetan errepikatuko dira, eta hortaz, osotara 100 plan baina gehiago eskainiko dira martxoaren 1an hasi eta 31 artean."}, {"text_idx": "#000009", "text": "Aurreko urteko apustuari jarraituz, museo parte hartzaileek esfortzu handia egin dute aurtengo ekintzak ere berezi eta esklusiboak izan daitezen, besteak beste, esperientzia hauek urtean zehar ezin direlako gozatu. Gainera, jarduera hauetariko gehienak doakoak izango dira eta hala ez direnek prezio, bereziak izango dituzte."}]